રાખી નાછૂટકે બિયરબારમાં ડાન્સર બને છે. બીજી બાજુ દીપકને પણ એક સિક્યૉરિટી કંપનીમાં નોકરી મળી જાય છે. દીપકની હાલત પર દયા ખાઈને વિષ્ણુ (માનવ કૌલ) તેને નોકરીએ રખાવી દે છે. એ સિક્યૉરિટી એજન્સીનું કામ એવું છે કે એક પાર્ટી પાસેથી બૉક્સ લઈને બીજી પાર્ટીને પહોંચતું કરવાનું. તોડવાની કોશિશ કરો તો બ્લાસ્ટ થાય એ રીતે સીલપૅક એવા એ બૉક્સમાં પૈસા હોય કે ડ્રગ્સ એની સાથે આ લોકોને કશી લેવાદેવા નહીં; પણ હા, જીવનું જોખમ સતત લટકતું રહે.